აბორაჰადოს დე პლატანო მადურო

აბორაჰადოს დე პლატანო მადურო (ასევე ცნობილი, როგორც აბორაჰადოს კოლუმბიანოს) — კოლუმბიური სამზარეულოსთვის დამახასიათებელი, ყველისა და ბანანის შიგთავსის მქონე და შემწვარი კერძი. „აბორაჰადო“ (კასტილიურ ესპანურად „ალბარდილია“) კვერცხისა და ფქვილისგან მოზელილ ცომს ნიშნავს, რომელიც გარკვეული, ფრიტერების მსგავსი საკვების შესაწვავად გამოიყენება. 

ზოგადად, „აბორაჰადო“ ყველითა და ბანანით სავსე კერძს ნიშნავს, რომელიც ცომშია ამოვლებული და დიდი რაოდენობით ზეთშია შემწვარი (მისი სახელიც, სიტყვასიტყვით „ცომში ამოვლებული“, აქედან მომდინარეობს), თუმცა ტერმინი შეიძლება გამოვიყენოთ კერძის სხვა ვარიაციებისთვისაც, როგორიცაა „აბორაჰადო კონ ჩიჩარონი“. ეს ვარიანტი ძირითად რეცეპტს უხვევს და ბანანისა და ყველის გარდა, ჩიჩარონსაც (შემწვარი ღორის მუცელი) შეიცავს. ზოგჯერ შიგთავსის ნაწილად გუავას პასტა გამოიყენება, რომელიც კოლუმბიაში ბოკადილიოს სახელითაა ცნობილი.

სქოლიო

კატეგორია:კოლუმბიური სამზარეულო
კატეგორია:სამზარეულო
კატეგორია:კულინარია
კატეგორია:კერძები
კატეგორია:კერძები ძირითადი ინგრედიენტებით
კატეგორია:აპეტაიზერები